CELEX: 62018CN0712
Language: sl
Date: 2018-11-13 00:00:00
Title: Zadeva C-712/18: Predlog za sprejetje predhodne odločbe, ki ga je vložilo Landesverwaltungsgericht Steiermark (Avstrija) 13. novembra 2018 – ZR, AR, BS

1.4.2019   
            
            
               SL
            
            
               Uradni list Evropske unije
            
            
               C 122/3
            
         
      Predlog za sprejetje predhodne odločbe, ki ga je vložilo Landesverwaltungsgericht Steiermark (Avstrija) 13. novembra 2018 – ZR, AR, BS
      (Zadeva C-712/18)
      (2019/C 122/04)
      Jezik postopka: nemščina
      
         Predložitveno sodišče
      
      Landesverwaltungsgericht Steiermark
      
         Stranke v postopku v glavni stvari
      
      
         Pritožniki: ZR, AR in BS
      
         Nasprotni organ v pritožbenem postopku: Bezirkshauptmannschaft Hartberg-Fürstenfeld
      
         Druga stranka: Finanzpolizei
      
         Vprašanji za predhodno odločanje
      
      
                  1.
               
               
                  Ali je treba člen 56 PDEU in Direktivo Evropskega parlamenta in Sveta 96/71/ES z dne 16. decembra 1996 o napotitvi delavcev na delo v okviru opravljanja storitev (1) ter Direktivo 2014/67/EU Evropskega parlamenta in Sveta z dne 15. maja 2014 o izvrševanju Direktive 96/71/ES (2) razlagati tako, da nasprotujejo nacionalni določbi, ki za kršitve formalnih obveznosti v primeru čezmejnega dela delavcev, kot so opustitev hrambe plačnih dokumentov ali dokumentov o socialni varnosti ali opustitev prijave osrednji koordinacijski enoti, določa naložitev zelo visokih glob, zlasti visoke najnižje globe, ki se izrekajo kumulativno glede na število prizadetih delavcev?
               
            
                  2.
               
               
                  V primeru nikalnega odgovora na prvo vprašanje:
                  Ali je treba člen 56 PDEU in Direktivo Evropskega parlamenta in Sveta 96/71/ES z dne 16. decembra 1996 o napotitvi delavcev na delo v okviru opravljanja storitev ter Direktivo 2014/67/EU Evropskega parlamenta in Sveta z dne 15. maja 2014 o izvrševanju Direktive 96/71/ES razlagati tako, da nasprotujejo, da se, če gre za kršitev formalnih obveznosti v primeru čezmejnega dela delavcev, kumulativne globe naložijo brez absolutnih zgornjih mej?
               
            
         (1)  Ul, posebna izdaja v slovenščini, poglavje 5, zvezek 2, str. 431.
      
         (2)  UL 2014, L 159, str. 11.